CELEX: 32011D0734
Language: fi
Date: 2011-07-12 00:00:00
Title: 2011/734/: Neuvoston päätös, annettu 12 päivänä heinäkuuta 2011 , joka on osoitettu Kreikalle julkisen talouden valvonnan lujittamiseksi ja syventämiseksi ja jolla vaaditaan Kreikkaa toteuttamaan alijäämää pienentäviä toimenpiteitä, joita pidetään tarpeellisina liiallisen alijäämän tilanteen korjaamiseksi

15.11.2011   
            
            
               FI
            
            
               Euroopan unionin virallinen lehti
            
            
               L 296/38
            
         NEUVOSTON PÄÄTÖS,
   annettu 12 päivänä heinäkuuta 2011,
   joka on osoitettu Kreikalle julkisen talouden valvonnan lujittamiseksi ja syventämiseksi ja jolla vaaditaan Kreikkaa toteuttamaan alijäämää pienentäviä toimenpiteitä, joita pidetään tarpeellisina liiallisen alijäämän tilanteen korjaamiseksi
   (uudelleenlaadittu)
   (2011/734/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 126 artiklan 9 kohdan ja 136 artiklan,
   ottaa huomioon Euroopan komission suosituksen,
   sekä katsoo seuraavaa:
   
               (1)
            
            
               Toukokuun 10 päivänä 2010 annettua neuvoston päätöstä 2010/320/EU, joka on osoitettu Kreikalle julkisen talouden valvonnan lujittamiseksi ja syventämiseksi ja jolla vaaditaan Kreikkaa toteuttamaan alijäämää pienentäviä toimenpiteitä, joita pidetään tarpeellisina liiallisen alijäämän tilanteen korjaamiseksi (1), on muutettu huomattavasti useaan otteeseen (2). Koska päätökseen on tehtävä uusia huomattavia muutoksia, se olisi selkeyden vuoksi laadittava uudelleen.
            
         
               (2)
            
            
               Euroopan unionin toiminnasta tehdyn sopimuksen, jäljempänä ”SEUT-sopimus”, 136 artiklan 1 kohdan a alakohdassa määrätään mahdollisuudesta toteuttaa niitä jäsenvaltioita, joiden rahayksikkö on euro, koskevia toimenpiteitä, joilla tehostetaan kyseisten jäsenvaltioiden talousarvioita koskevan kurinalaisuuden yhteensovittamista ja sen valvontaa.
            
         
               (3)
            
            
               SEUT-sopimuksen 126 artiklassa määrätään, että jäsenvaltioiden on vältettävä liiallisia julkisen talouden alijäämiä, ja vahvistetaan tätä tarkoitusta varten liiallisia alijäämiä koskeva menettely. Vakaus- ja kasvusopimus, jonka korjaavalla osiolla pannaan täytäntöön liiallisia alijäämiä koskeva menettely, tarjoaa tukikehyksen julkisen talouden rahoitusaseman ripeään tervehdyttämiseen tähtäävälle hallitusten politiikalle, jossa otetaan huomioon talouden tilanne.
            
         
               (4)
            
            
               Neuvosto päätti 27 päivänä huhtikuuta 2009 Euroopan yhteisön perustamissopimuksen, jäljempänä ”EY:n perustamissopimus”, 104 artiklan 6 kohdan mukaisesti, että Kreikassa oli liiallinen alijäämä, ja antoi EY:n perustamissopimuksen 104 artiklan 7 kohdan ja liiallisia alijäämiä koskevan menettelyn täytäntöönpanon nopeuttamisesta ja selkeyttämisestä 7 päivänä heinäkuuta 1997 annetun neuvoston asetuksen (EY) N:o 1467/97 (3) 3 artiklan 4 kohdan mukaisesti suosituksia mainitun alijäämän poistamiseksi viimeistään vuonna 2010. Neuvosto myös asetti Kreikalle tuloksellisten toimien toteuttamisen määräajaksi 27 päivän lokakuuta 2009. Neuvosto totesi 30 päivänä marraskuuta 2009 SEUT-sopimuksen 126 artiklan 8 kohdan mukaisesti, ettei Kreikka ollut toteuttanut tuloksellisia toimia; tämän vuoksi neuvosto vaati 16 päivänä helmikuuta 2010 SEUT-sopimuksen 126 artiklan 9 kohdan mukaisesti Kreikkaa toteuttamaan toimenpiteitä liiallisen alijäämän korjaamiseksi viimeistään vuonna 2012, jäljempänä ’126 artiklan 9 kohdan nojalla tehty neuvoston päätös’. Neuvosto myös asetti tuloksellisten toimien toteuttamisen määräajaksi 15 päivän toukokuuta 2010.
            
         
               (5)
            
            
               Asetuksen (EY) N:o 1467/97 5 artiklan 2 kohdassa todetaan, että jos tuloksellisia toimia on toteutettu SEUT-sopimuksen 126 artiklan 9 kohdan mukaisesti ja odottamattomat taloudelliset tapahtumat vaikuttavat erityisen epäsuotuisasti julkiseen talouteen vaatimuksen esittämisen jälkeen, neuvosto voi komission suosituksesta päättää esittää tarkistetun vaatimuksen SEUT-sopimuksen 126 artiklan 9 kohdan mukaisesti.
            
         
               (6)
            
            
               Kreikalle osoitetun alkuperäisen vaatimuksen perustana olleiden komission syksyn 2009 talousennusteiden mukaan Kreikan BKT:n odotettiin supistuvan ¼ prosenttia vuonna 2010 ja kääntyvän jälleen kasvuun vuonna 2011, jolloin talouden ennustettiin kasvavan 0,7 prosenttia. Kokonaistuotanto supistui odotettua enemmän vuonna 2010, ja tämän supistumisen odotetaan jatkuvan vuonna 2011. Kasvun odotetaan sen jälkeen elpyvän vähitellen. Tämä talouden skenaarion tuntuva heikkeneminen johtaa vastaavaan julkisen talouden näkymien heikkenemiseen, jos politiikassa ei tapahdu muutoksia. Lisäksi olisi otettava huomioon, että vuoden 2009 julkisen talouden alijäämätoteutumaa on tarkistettu ylöspäin (126 artiklan 9 kohdan nojalla tehdyssä neuvoston päätöksessä se arvioitiin 12,7 prosentiksi suhteessa BKT:hen, mutta Kreikan 1 päivänä huhtikuuta 2010 jättämässä julkista taloutta koskevassa ilmoituksessa esitetty arvio oli 13,6 prosenttia suhteessa BKT:hen) (4). Alijäämätoteutumaa jouduttiin vielä tarkistamaan ylöspäin 15,4 prosenttiin suhteessa BKT:hen sen jälkeen, kun Eurostat oli saanut päätökseen tutkimukset Kreikan tilastoviranomaisten kanssa (5). Markkinoilla on myös oltu huolestuneita julkisen talouden näkymistä, minkä vuoksi julkiseen velkaan liittyvät riskipreemiot ovat nousseet jyrkästi. Tämä puolestaan on kärjistänyt julkisen talouden alijäämän ja julkisen velan kehityksen hallintaan liittyviä vaikeuksia.
            
         
               (7)
            
            
               Julkinen bruttovelka oli vuoden 2009 lopussa 127,1 prosenttia suhteessa BKT:hen. Tämä velkasuhde on EU:n korkein ja selvästi yli perussopimuksessa asetetun 60 prosentin viitearvon suhteessa BKT:hen. Pääsy olosuhteiden perusteella välttämättömänä ja mahdollisena pidetylle alijäämää supistavalle uralle merkitsisi, että velan kasvu saataisiin tyrehtymään vuodesta 2013. Jatkuvasti korkeana pysyneiden julkisen talouden alijäämien lisäksi myös eräät rahoitustoimet ovat kasvattaneet velkaa entisestään. Nämä tekijät ovat heikentäneet markkinoiden luottamusta siihen, että Kreikan hallitus kykenee maksamaan edelleen velkansa. Kreikan on tarpeen toteuttaa kiireellisesti ennennäkemättömän laajoja määrätietoisia toimia, jotka kohdistetaan alijäämään ja muihin velkaa kasvattaviin tekijöihin, jotta velan kasvu suhteessa BKT:hen saadaan tyrehtymään ja Kreikka pystyy jälleen saamaan rahoitusta markkinoilta mahdollisimman pian.
            
         
               (8)
            
            
               Kreikan valtion rahoitustilanteen erittäin jyrkkä heikkeneminen on saanut aikaan sen, että euroalueen muut jäsenvaltiot ovat päättäneet antaa Kreikalle Kansainvälisen valuuttarahaston monenkeskistä apua täydentävää vakautta lisäävää tukea koko euroalueen rahoitusvakauden varmistamiseksi. Euroalueen jäsenvaltioiden antama tuki toteutetaan komission koordinoimien kahdenvälisten lainojen yhdistämisen muodossa. Lainanantajat ovat päättäneet asettaa tukensa ehdoksi sen, että Kreikka noudattaa tätä päätöstä. Kreikan odotetaan erityisesti toteuttavan tässä päätöksessä määritetyt toimenpiteet päätöksessä vahvistetun aikataulun mukaisesti.
            
         
               (9)
            
            
               Kesäkuussa 2011 kävi selväksi, että ottaen huomioon vuonna 2010 tapahtuneen talousarviosta poikkeamisen ja talousarvion toteuttamisen toukokuuhun saakka, ja politiikan pysyessä muuttumattomana, Kreikan alijäämä olisi huomattavasti vuodelle 2011 asetettua alijäämätavoitetta suurempi, mikä vaarantaisi ohjelman yleisen uskottavuuden. Sen vuoksi on ollut tarpeen saattaa ajan tasalle erityisiä talousarvioon liittyviä toimenpiteitä, jotta Kreikka voi pysyä vuoden 2011 alijäämätavoitteessa ja noudattaa päätöksessä 2010/320/EU seuraaville vuosille vahvistettuja alijäämätavoitteita. Näistä toimenpiteistä on keskusteltu perusteellisesti Kreikan hallituksen kanssa, ja Euroopan komissio, Euroopan keskuspankki ja Kansainvälinen valuuttarahasto ovat yhdessä sopineet niistä.
            
         
               (10)
            
            
               Edellä esitettyjen näkökohtien perusteella näyttäisi olevan tarkoituksenmukaista muuttaa päätöstä 2010/320/EU monelta osin muuttamatta kuitenkaan liiallisen alijäämän korjaamiselle asetettua määräaikaa,
            
         ON HYVÄKSYNYT TÄMÄN PÄÄTÖKSEN:
   1 artikla
   1.   Kreikan on lopetettava nykyinen julkisen talouden liiallisen alijäämän tilanne mahdollisimman pian ja viimeistään vuonna 2014.
   2.   Liiallisen alijäämän korjaamiseen johtavalla sopeutusuralla on pyrittävä siihen, että julkisen talouden alijäämä on enintään 18 508 miljoonaa euroa (8,0 prosenttia suhteessa BKT:hen) vuonna 2010, 17 065 miljoonaa euroa (7,6 prosenttia suhteessa BKT:hen) vuonna 2011, 14 916 miljoonaa euroa (6,5 prosenttia suhteessa BKT:hen) vuonna 2012, 11 399 miljoonaa euroa (4,8 prosenttia suhteessa BKT:hen) vuonna 2013 ja 6 385 miljoonaa euroa (2,6 prosenttia suhteessa BKT:hen) vuonna 2014. Tätä tarkoitusta varten rakenteellisessa rahoitusasemassa on saatava aikaan vähintään 10 prosentin parannus suhteessa BKT:hen vuosien 2009–2014 aikana.
   3.   Edellä 2 kohdassa tarkoitettu sopeutusura edellyttää, että julkisen talouden sulautetun bruttovelan vuotuinen muutos on enintään 34 058 miljoonaa euroa vuonna 2010, 17 365 miljoonaa euroa vuonna 2011, 15 016 miljoonaa euroa vuonna 2012, 11 599 miljoonaa euroa vuonna 2013 ja 7 885 miljoonaa euroa vuonna 2014. Toukokuussa 2011 laadittujen BKT-ennusteiden perusteella velka suhteessa BKT:hen saa olla enintään 143 prosenttia vuonna 2010, 154 prosenttia vuonna 2011, 158 prosenttia vuonna 2012, 159 prosenttia vuonna 2013 ja 157 prosenttia vuonna 2014.
   2 artikla
   1.   Kreikan on toteutettava seuraavat toimenpiteet kesäkuun 2010 loppuun mennessä:
   
               a)
            
            
               Sen on säädettävä laki, jolla otetaan käyttöön progressiivinen verotus kaikkien tulolähteiden osalta ja horisontaalisesti yhdennetty verotuskohtelu ansio- ja pääomatulojen osalta.
            
         
               b)
            
            
               Sen on säädettävä laki, jolla kumotaan verojärjestelmän kaikki poikkeukset ja itsenäiset verotusta koskevat säännökset, mukaan lukien valtion virkamiehille maksettavista erityislisistä saatavat tulot.
            
         
               c)
            
            
               Sen on peruutettava talousarviossa ennakoimattomiin menoihin ohjatut määrärahat 700 miljoonan euron säästötavoitteen saavuttamiseksi.
            
         
               d)
            
            
               Sen on lakkautettava valtaosa talousarviossa solidaarisuusavustuksiin ohjatuista määrärahoista (köyhyyden lieventämiseen liittyvää osaa lukuun ottamatta) 400 miljoonan euron säästötavoitteen saavuttamiseksi.
            
         
               e)
            
            
               Sen on pienennettävä suurimpia eläkkeitä 500 miljoonan euron säästötavoitteen saavuttamiseksi kunakin täytenä vuonna (350 miljoonaa euroa vuonna 2010).
            
         
               f)
            
            
               Sen on pienennettävä valtion virkamiehille maksettavia pääsiäis-, kesä- ja joulubonuksia ja -korvauksia 1 500 miljoonan euron säästötavoitteen saavuttamiseksi kunakin täytenä vuonna (1 100 miljoonaa euroa vuonna 2010).
            
         
               g)
            
            
               Sen on poistettava eläkeläisille maksettavat pääsiäis-, kesä- ja joulubonukset, kuitenkin siten, että pientä eläkettä saavien etuja suojellaan, 1 900 miljoonan euron säästötavoitteen saavuttamiseksi kunakin täytenä vuonna (1 500 miljoonaa euroa vuonna 2010).
            
         
               h)
            
            
               Sen on korotettava arvonlisäverokantaa vähintään 1 800 miljoonan euron tuoton saamiseksi kunakin täytenä vuonna (800 miljoonaa euroa vuonna 2010).
            
         
               i)
            
            
               Sen on korotettava polttoaineen, tupakan ja alkoholin valmisteveroja vähintään 1 050 miljoonan euron tuoton saamiseksi kunakin täytenä vuonna (450 miljoonaa euroa vuonna 2010).
            
         
               j)
            
            
               Sen on annettava palveludirektiivin (6) täytäntöön paneva lainsäädäntö.
            
         
               k)
            
            
               Sen on säädettävä laki julkishallinnon uudistamisesta ja yksinkertaistamisesta paikallistasolla toimintakustannusten pienentämiseksi.
            
         
               l)
            
            
               Sen on perustettava työryhmä rakenne- ja koheesiorahastovarojen käytön tehostamiseksi.
            
         
               m)
            
            
               Sen on säädettävä uusien yritysten perustamista yksinkertaistava laki.
            
         
               n)
            
            
               Sen on vähennettävä julkisia investointeja 500 miljoonaa euroa suunnitelluista.
            
         
               o)
            
            
               Sen on ohjattava rakenne- ja koheesiorahastojen yhteisrahoitusosuuksiin varatut talousarviomäärärahat erityiselle keskustilille, jota ei voida käyttää mihinkään muuhun tarkoitukseen.
            
         
               p)
            
            
               Sen on perustettava riippumaton rahoitusvakausrahasto käsittelemään mahdollisia pääoma-alijäämiä ja turvaamaan rahoitussektorin kestävyys, tarjoamalla tarvittaessa pankeille pääomatukea.
            
         
               q)
            
            
               Sen on vahvistettava pankkien valvontaa vahvistetuin henkilöresurssein, useammin toistuvalla raportoinnilla ja neljännesvuosittaisin stressitestein.
            
         2.   Kreikan on toteutettava seuraavat toimenpiteet syyskuun 2010 loppuun mennessä:
   
               a)
            
            
               Sen on toteutettava julkisen talouden vakauttamistoimenpiteitä, joiden vaikutus on vähintään 3,2 prosenttia suhteessa BKT:hen (4,3 prosenttia suhteessa BKT:hen, jos vuonna 2010 toteutettuihin toimenpiteisiin liittyvät määrärahasiirrot otetaan huomioon) ja jotka sisällytetään vuoden 2011 talousarvioesitykseen; tämä käsittää erityisesti seuraavat toimenpiteet: julkisyhteisöjen välituotekäytön vähentäminen vähintään 300 miljoonaa euroa verrattuna vuoden 2010 tasoon (tässä alakohdassa tarkoitetusta julkis- ja paikallishallinnon uudistuksesta saatavien säästöjen lisäksi), eläkkeiden indeksoinnin jäädytys (säästötavoite 100 miljoonaa euroa), hyvin kannattavilta yrityksiltä perittävä tilapäinen kriisimaksu (josta kertyy vuosittain vähintään 600 miljoonan euron lisätulot vuosina 2011, 2012 ja 2013), ammatinharjoittajien harkintaverotus (jonka tuotto on vähintään 400 miljoonaa euroa vuonna 2011 ja joka kasvattaa tuottoja vähintään 100 miljoonaa euroa vuodessa vuosina 2012 ja 2013), alv-pohjan laajentaminen ulottamalla se tiettyihin tällä hetkellä alv-vapautuksen piiriin kuuluviin palveluihin ja siirtämällä 30 prosenttia tällä hetkellä alennetun alv-kannan piiriin kuuluvista tavaroista ja palveluista yleisen alv-kannan piiriin (tuotto 1 miljardi euroa), asteittain käyttöönotettava hiilidioksidipäästöistä kannettava ympäristövero (jonka tuotto on vähintään 300 miljoonaa euroa vuonna 2011), Kreikan hallituksen täytäntöön panema laki julkishallinnon uudistamisesta ja paikallishallinnon uudelleenjärjestelystä (tavoitteena on alentaa kustannuksia vähintään 500 miljoonaa euroa vuonna 2011 sekä lisäksi 500 miljoonaa euroa vuodessa vuosina 2012 ja 2013); kotimaisin varoin rahoitettujen investointien vähentäminen (vähintään 500 miljoonan euron arvosta) siten, että painopiste siirretään EU:n rakennerahastoista rahoitettaviin investointihankkeisiin, kannustimet maankäyttösääntöjä rikkovien rakennusten laillistamiseksi (tuotto vuosina 2011, 2012 ja 2013 vähintään 1 500 miljoonaa euroa, josta vähintään 500 miljoonaa euroa vuonna 2011), tulojen saaminen uhkapelien lisensoinnista (vähintään 500 miljoonaa euroa lisenssien myynnistä ja 200 miljoonaa euroa vuotuisista lisenssimaksuista), kiinteistöveron veropohjan laajentaminen omaisuusarvon ajantasaistamisen kautta (tästä kertyy vähintään 400 miljoonan euron lisätulot), luontoissuoritusten verotuksen kiristäminen muun muassa autojen leasingvuokramaksujen verottamisen kautta (tulot vähintään 150 miljoonaa euroa), ylellisyystuotteiden verotuksen kiristäminen (tuotto vähintään 100 miljoonaa euroa), luvattomista rakennushankkeista kannettava erityisvero (tuotto vähintään 800 miljoonaa euroa vuodessa) ja sääntö, jonka mukaan vain 20 prosenttia julkisen sektorin (keskushallinto, paikallishallinto, sosiaaliturvarahastot, julkiset yritykset, valtion virastot ja muut julkiset laitokset) eläkkeelle jäävistä työntekijöistä korvataan uusilla. Komission kuulemisen jälkeen voidaan harkita toimenpiteitä, joilla saavutetaan vastaavia talousarviosäästöjä.
            
         
               b)
            
            
               Sen on vahvistettava yleisen kirjanpitoviraston asemaa ja resursseja sekä otettava käyttöön varotoimet siltä varalta, että poliittiset tahot yrittävät puuttua tietojen esittämiseen ja kirjanpitoon.
            
         
               c)
            
            
               Sen on laadittava julkisen sektorin palkkalainsäädännön uudistusta koskeva luonnos, jossa säädetään erityisesti yhden yhteisen palkkojen maksusta vastaavan maksatusviranomaisen perustamisesta sekä yhtenäisten periaatteiden ja yhtenäisen aikataulun vahvistamisesta yksinkertaistetun ja yhtenäistetyn julkisen sektorin palkkataulukon ottamiseksi käyttöön julkisella sektorilla, paikallishallinnossa ja muissa virastoissa.
            
         
               d)
            
            
               Sen on annettava verohallintoa ja -valvontaa tehostavaa lainsäädäntöä.
            
         
               e)
            
            
               Sen on toteutettava keskushallintoa ja olemassa olevia sosiaalisia ohjelmia koskevia riippumattomia selvityksiä.
            
         
               f)
            
            
               Sen on julkaistava (kassaperusteisia) kuukausitilastoja julkis- ja aluehallinnon tuloista, menoista, rahoituksesta ja maksurästeistä.
            
         
               g)
            
            
               Sen on laadittava toimintasuunnitelma julkista taloutta koskevien tietojen keruun ja käsittelyn parantamiseksi erityisesti tehostamalla tilastoviranomaisten ja yleisen kirjanpitoviraston valvontamenetelmiä sekä varmistamalla henkilökohtaisen vastuun tosiasiallinen soveltaminen tapauksissa, joissa on ilmoitettu vääriä tietoja, sen varmistamiseksi, että asetuksissa (EY) N:o 2223/96 (7), (EY) N:o 264/2000 (8), (EY) N:o 1221/2002 (9), (EY) N:o 501/2004 (10), (EY) N:o 1222/2004 (11), (EY) N:o 1161/2005 (12), (EY) N:o 223/2009 (13) ja (EY) N:o 479/2009 (14) vaaditut julkista taloutta koskevat laadukkaat tiedot toimitetaan oikea-aikaisesti.
            
         
               h)
            
            
               Sen on julkaistava säännöllisesti tietoa taloudellisesta tilanteesta julkisissa yrityksissä ja muissa julkisissa elimissä, joita ei luokitella julkisyhteisöiksi (muun muassa yksityiskohtaiset tuloslaskelmat, taseet, työllistämistiedot ja palkkamenot).
            
         
               i)
            
            
               Sen on luotava kattava julkisten yritysten keskusrekisteri.
            
         
               j)
            
            
               Sen on laadittava toimintasuunnitelma ja aikataulu keskushankintaviranomaisen perustamista koskeville konkreettisille toimille.
            
         
               k)
            
            
               Sen on säädettävä laki, jolla julkisen talouden vuotuinen rahoitusosuus rautatieliikenteen harjoittajien julkisen palvelun velvoitteesta rajataan enintään 50 miljoonaan euroon vuosina 2011, 2012 ja 2013 ja jossa vahvistetaan periaate, jonka mukaan valtio ei anna suoraa eikä välillistä lisätukea rautatieliikenteen harjoittajille.
            
         
               l)
            
            
               Sen on laadittava liiketoimintasuunnitelma Kreikan rautateille. Liiketoimintasuunnitelmassa määritetään, kuinka rautateiden operatiivinen toiminta muutetaan kannattavaksi ja katetaan poistokustannukset vuodesta 2011 muun muassa sulkemalla tappiollisia rautatieosuuksia, korottamalla tariffeja, alentamalla palkkoja ja vähentämällä henkilöstöä. Suunnitelma sisältää yksityiskohtaisen herkkyysanalyysin erilaisten työehtosopimusskenaarioiden vaikutuksista palkkakustannuksiin ja tietoja eri vaihtoehdoista henkilöstön osalta, ja siinä määrätään holdingyhtiön rakenneuudistuksesta, joka kattaa myös maa-alueiden ja muiden omaisuuserien myynnin.
            
         
               m)
            
            
               Sen on säädettävä yksityisen sektorin palkkaneuvottelujärjestelmän uudistamista koskeva laki, johon olisi sisällyttävä ylityökorvausten pienentäminen, työaikahallinnon joustavoittaminen ja sellaisten alueellisten työllisyyssopimusten salliminen, joissa määrätään alakohtaisissa sopimuksissa vahvistettuja pienemmistä palkankorotuksista.
            
         
               n)
            
            
               Sen on uudistettava työsuhdeturvalainsäädäntöä siten, että uusia työpaikkoja koskeva koeaika pidennetään yhteen vuoteen, ja helpotettava määräaikaisten sopimusten ja osapäivätyön käyttöä.
            
         
               o)
            
            
               Sen on muutettava välimiesjärjestelmän sääntelyä siten, että annetaan kummallekin osapuolelle mahdollisuus turvautua välimiesmenettelyyn, jos se on eri mieltä sovittelijan ehdotuksesta.
            
         
               p)
            
            
               Sen on uudistettava välimiesmenettelyä sen varmistamiseksi, että se toimii avoimien ja objektiivisten perusteiden mukaisesti ja siten, että siihen kuuluu riippumaton välimieslautakunta, jolla on hallituksen vaikutuksesta vapaa päätösvalta.
            
         3.   Kreikan on toteutettava seuraavat toimenpiteet joulukuun 2010 loppuun mennessä:
   
               a)
            
            
               Sen on saatettava päätökseen 2 kohdan a alakohdassa tarkoitetut toimenpiteet.
            
         
               b)
            
            
               Sen on pantava täytäntöön finanssipoliittista kehystä vahvistava lainsäädäntö. Tähän olisi sisällytettävä erityisesti keskipitkän aikavälin finanssipoliittisen kehyksen laatiminen, pakollisen varauksen luominen talousarvioon ennakoimattomia menoja varten (5 prosenttia valtionhallinnon kokonaismäärärahoista palkkoja, eläkkeitä ja korkoja lukuun ottamatta), tehokkaampien menojen seurantajärjestelmien luominen sekä parlamentin yhteydessä toimivan talousarvioyksikön perustaminen.
            
         
               c)
            
            
               Sen on tehostettava olennaisesti rakenne- ja koheesiorahastovarojen käyttöä.
            
         
               d)
            
            
               Sen on annettava lainsäädäntöä, jolla yksinkertaistetaan ja nopeutetaan yrityksiin, teollisuustoimintaan ja ammatteihin liittyviä lupamenettelyitä.
            
         
               e)
            
            
               Sen on muutettava Kreikan kilpailuviranomaisen (HCC) institutionaalista rakennetta siten, että kilpailuviranomaisen riippumattomuus lisääntyy, tutkintaa ja päätöksentekoa koskevat määräajat tulevat kohtuullisiksi ja että kilpailuviranomaiselle annetaan valtuudet hylätä kanteluita.
            
         
               f)
            
            
               Sen on toteutettava toimenpiteitä palveluiden tarjoamisen vapautta koskevien nykyisten rajoitusten poistamiseksi.
            
         
               g)
            
            
               Sen on annettava asetus, jolla estetään paikallishallinnon talouden alijäämäisyys vähintään vuoteen 2014; sen on pienennettävä määrärahasiirtoja paikallishallinnolle säästösuunnitelmien ja valtuuksien siirtosuunnitelmien mukaisesti.
            
         
               h)
            
            
               Sen on julkaistava tärkeimmät eläkejärjestelmät (IKA, mukaan lukien virkamiesten eläkejärjestelmä, OGA ja OAEE) kattavia pitkän aikavälin väliennusteita eläkemenoista vuoteen 2060 saakka heinäkuussa 2010 hyväksytyn lainsäädäntöuudistuksen mukaisesti.
            
         
               i)
            
            
               Sen on otettava käyttöön yhdenmukainen sähköinen lääkemääräysjärjestelmä; sen on julkaistava täydellinen hinnasto markkinoilla olevista lääkkeistä; sen on sovellettava ei-korvattavien lääkkeiden luetteloa ja käsikauppalääkkeiden luetteloa; sen on julkaistava uusi korvattavien lääkkeiden luettelo käyttämällä uutta viitehintajärjestelmää; sen on käytettävä sähköisten lääkemääräysten ja skannauksen kautta saatuja tietoja alennusten saamiseen lääkealan yrityksiltä; sen on otettava käyttöön seurantajärjestelmä, jonka avulla lääkemenoja voidaan arvioida kuukausikohtaisesti; sen on otettava käyttöön 5 euron omavastuuosuus, joka veloitetaan säännöllisistä avohoitopalveluista, ja laajennettava omavastuuosuudet koskemaan tarpeettomia käyntejä ensiapupoliklinikoilla; sen on julkaistava sairaaloiden ja terveyskeskusten tarkastetut tilinpäätökset; sen on perustettava terveydenhuoltoalan asiantuntijoiden riippumaton työryhmä, jonka tehtävänä on laatia vuoden 2011 toukokuun loppuun mennessä yksityiskohtainen raportti terveydenhuoltojärjestelmän kokonaisuudistuksesta, jonka tarkoituksena on parantaa terveydenhuoltojärjestelmän tehoavuutta ja tehokkuutta.
            
         
               j)
            
            
               Sen on supistettava toimintamenoja edelleen vähintään 5 prosenttia, mistä kertyy vähintään 100 miljoonan euron säästöt.
            
         
               k)
            
            
               Sen on vähennettävä edelleen määrärahansiirtoja, mistä kertyy julkiselle taloudelle kaiken kaikkiaan vähintään 100 miljoonan euron säästöt. Määrärahansiirtoja saavat julkisyhteisöt huolehtivat samaan aikaan menojen supistamisesta siten, että maksurästejä ei kerry.
            
         
               l)
            
            
               Sen on muutettava perhe-etuudet tammikuusta 2011 alkaen tarveharkintaisiksi, mistä kertyy vähintään 150 miljoonan euron säästöt (joista vähennetään tästä aiheutuvat hallintokulut).
            
         
               m)
            
            
               Sen on vähennettävä sotilastarvikehankintoja (-toimituksia) vähintään 500 miljoonan euron arvosta verrattuna tämänhetkiseen eli vuoden 2010 tasoon.
            
         
               n)
            
            
               Sen on pienennettävä sosiaaliturvarahastojen lääkemenoja 900 miljoonan euron arvosta lääkkeiden hintojen lisäalennusten ja uusien hankintamenettelyjen avulla sekä sairaaloiden lääkemenoja (mukaan lukien laitekulut) vähintään 350 miljoonan euron arvosta.
            
         
               o)
            
            
               Sen on muutettava julkisten yritysten hallinnointia, hinnoittelua ja palkkoja, mistä kertyy vähintään 800 miljoonan euron säästöt.
            
         
               p)
            
            
               Sen on korotettava alennetut alv-kannat 5,5 prosentista 6,5 prosenttiin ja 11 prosentista 13 prosenttiin, mistä kertyy vähintään 880 miljoonan euron tuotto. Sen on alennettava lääkkeisiin ja hotellimajoitukseen sovellettava alv-kanta 11 prosentista 6,5 prosenttiin, mistä aiheutuu enintään 250 miljoonan euron kustannukset, joista vähennetään säästöt, joita sosiaaliturvarahastoille ja sairaaloille koituu lääkkeisiin sovellettavasta alemmasta alv-kannasta.
            
         
               q)
            
            
               Sen on tehostettava polttoaineen salakuljetuksen torjuntaa (tuotto vähintään 190 miljoonaa euroa).
            
         
               r)
            
            
               Sen on korotettava oikeudenkäyntimaksuja (tuotto vähintään 100 miljoonaa euroa).
            
         
               s)
            
            
               Sen on pantava täytäntöön verorästien perinnän nopeuttamista koskeva toimintasuunnitelma (tuotto vähintään 200 miljoonaa euroa).
            
         
               t)
            
            
               Sen on nopeutettava verosakkojen perintää (tuotto vähintään 400 miljoonaa euroa).
            
         
               u)
            
            
               Sen on kerättävä veroriitoja ja -oikeudenkäyntejä koskevan uuden kehyksen myötä saatavat tulot (tuotto vähintään 300 miljoonaa euroa).
            
         
               v)
            
            
               Sen on kerättävä umpeutumassa olevien telelupien uusimisesta saatavat tulot (tuotto vähintään 350 miljoonaa euroa).
            
         
               w)
            
            
               Sen on kerättävä toimiluvista kertyvät tulot (tuotto vähintään 250 miljoonaa euroa).
            
         
               x)
            
            
               Sen on laadittava Ateenan liikenneverkon (OASA) rakenneuudistussuunnitelma. Suunnitelman tavoitteeksi on asetettava yhtiön toimintatappioiden supistaminen ja yhtiön muuttaminen taloudellisesti elinkelpoiseksi. Suunnitelmaan on sisällytettävä yhtiön toimintamenojen leikkauksia ja tariffien korotuksia. Vaaditut toimenpiteet on toteutettava viimeistään vuoden 2011 maaliskuussa.
            
         
               y)
            
            
               Sen on säädettävä laki, jossa ilman alakohtaisia poikkeuksia rajoitetaan uusien työntekijöiden palvelukseen ottamista koko julkisella sektorilla siten, että kutakin viittä eläkkeelle jäävää tai irtisanottavaa työntekijää kohden saadaan palkata vain yksi uusi työntekijä, rakenneuudistusten kohteina olevista julkisista yrityksistä julkisyhteisöihin siirretty henkilöstö mukaan lukien.
            
         
               z)
            
            
               Sen on säädettävä lait, joilla vahvistetaan työmarkkinajärjestelmää ja saadaan aikaan seuraavaa: yrityskohtaiset sopimukset tulevat ilman perusteettomia rajoituksia vallitseviksi toimiala- ja ammattikohtaisiin sopimuksiin verrattuna, yrityskohtaisia työehtosopimuksia ei rajoiteta yritysten vähimmäiskokoa koskevilla vaatimuksilla, lakkautetaan toimiala- ja ammattikohtaisten sopimusten ulottaminen osapuoliin, jotka eivät ole olleet edustettuina neuvotteluissa, pidennetään uusiin työsuhteisiin liittyvää koeaikaa, poistetaan ajalliset rajaukset, jotka liittyvät väliaikaista työvoimaa välittävien yritysten käyttöön, poistetaan esteet määräaikaisten työsopimusten entistä suuremmalta käytöltä, kumotaan säännös, jonka mukaan osa-aikaisilla työntekijöillä on korkeampi tuntipalkka, ja sallitaan joustavammat työaikajärjestelyt, osa-aikainen vuorotyö mukaan lukien.
            
         4.   Kreikan on toteutettava seuraavat toimenpiteet maaliskuun 2011 loppuun mennessä:
   
               a)
            
            
               Sen on julkaistava kattavia pitkän aikavälin ennusteita eläkemenoista vuoteen 2060 saakka heinäkuussa 2010 tehdyn lainsäädäntöuudistuksen mukaisesti. Kansallisen aktuaariviranomaisen keräämään ja luomaan tiedostoon perustuvien ennusteiden on katettava myös lisäjärjestelmät (oheisjärjestelmät). Talouspoliittinen komitea suorittaa ennusteita koskevan vertaisarvion ja hyväksyy ennusteet.
            
         
               b)
            
            
               Hallituksen on maksettava vuonna 2010 kertyneet maksurästit ja vähennettävä edellisinä vuosina kertyneitä maksurästejä.
            
         
               c)
            
            
               Sen on laadittava veronkierron torjuntasuunnitelma, joka sisältää määrällisiä tulosindikaattoreita verotulojen vastuullisen hallinnoinnin varmistamiseksi; sen on hyväksyttävä lainsäädäntö veroriitojen ratkaisemisessa käytettävien hallintomenettelyjen ja tuomioistuinten muutoksenhakumenettelyjen yksinkertaistamiseksi sekä säädettävä tarvittavat lait ja otettava käyttöön tarvittavat menettelyt, jotta verovirkailijoiden virheisiin, korruptioon ja kehnoihin suorituksiin voidaan puuttua tehokkaammin, mukaan lukien syytteeseenpano virkavelvollisuuksien laiminlyöntitapauksissa; ja sen on julkaistava kuukausikohtaisia raportteja viidestä veronkierron torjuntatyöryhmästä, mukaan lukien niiden töiden edistymistä kuvaavat indikaattorit.
            
         
               d)
            
            
               Sen on laadittava yksityiskohtainen toimintasuunnitelma ja aikataulu yksinkertaistetun palkkajärjestelmän täydentämistä ja käyttöönottoa varten; sen on laadittava keskipitkän aikavälin henkilöstösuunnitelma vuoteen 2013 ulottuvalle jaksolle noudattaen sääntöä, jonka mukaan kutakin viittä palveluksesta poistuvaa työntekijää kohden palkataan vain yksi uusi työntekijä, ja esitettävä myös suunnitelmat pätevän henkilöstön kohdentamiseksi uudelleen painopistealoille; ja sen on julkaistava kuukausikohtaisia tietoja ministeriöiden henkilöstösiirroista (rekrytoinneista, palveluksesta poistumisista ja yksikköjen välisistä siirroista).
            
         
               e)
            
            
               Sen on toteutettava vuonna 2010 aloitettu terveydenhuoltojärjestelmän kattava uudistus, jonka tavoitteena on, että julkiset terveydenhuoltomenot ovat enintään 6 prosenttia suhteessa BKT:hen; sen on toteutettava toimenpiteitä, joista kertyy lääkemenoissa vähintään 2 miljardin euron säästöt verrattuna vuoden 2010 tasoon, ja säästöistä vähintään 1 miljardi euroa on saatava vuonna 2011; sen on parannettava sairaaloiden kirjanpito- ja laskutusjärjestelmiä seuraavien toimien avulla: kahdenkertaisten suoriteperusteisten kirjanpitojärjestelmien käyttöönoton saattaminen päätökseen kaikissa sairaaloissa, yhdenmukaisen koodijärjestelmän ja yhteisen lääkintätarvikerekisterin käyttö, kaikkien sairaaloiden lääketarvikevarastojen ja -toimitusten laskenta käyttämällä yhdenmukaista lääketarvikkeiden koodijärjestelmää ja hoitokustannusten laskuttaminen riittävän ajoissa (kahden kuukauden kuluessa) Kreikan sosiaaliturvarahastoilta, muilta jäsenvaltioilta ja yksityisiltä sairausvakuutusyhtiöiltä; sen on myös varmistettava, että vähintään 50 prosenttia julkisten sairaaloiden käyttämistä lääkkeistä koostuu vuoden 2011 loppuun mennessä geneerisistä lääkkeistä ja patenttisuojaamattomista lääkkeistä velvoittamalla kaikki julkiset sairaalat hankkimaan lääkkeet tehoaineen mukaan.
            
         
               f)
            
            
               Sen on tuhlaamisen ja huonon hallinnon estämiseksi valtion omistamissa yrityksissä sekä vähintään 800 miljoonan euron finanssipoliittisten säästöjen saamiseksi säädettävä laki, jolla leikataan julkisten yritysten peruspalkkoja vähintään 10 prosenttia yritystasolla, rajataan palkanlisät 10 prosenttiin peruspalkoista, asetetaan bruttokuukausiansioille 4 000 euron katto (12 kuukausipalkkaa vuotta kohden) ja korotetaan kaupunkiliikenteen tariffeja vähintään 30 prosenttia, sekä otettava käyttöön toimenpiteitä, joilla supistetaan julkisten yritysten toimintamenoja 15–25 prosenttia; sen on myös säädettävä OASAn rakenneuudistusta koskeva laki.
            
         
               g)
            
            
               Sen on otettava käyttöön uusi sääntelykehys, jolla helpotetaan alueellisia lentokenttiä koskevien toimilupasopimusten tekemistä.
            
         
               h)
            
            
               Sen on perustettava riippumaton koulutuspoliittinen työryhmä, jonka tehtävänä on tehostaa julkista koulutusjärjestelmää (perus-, keski- ja korkea-asteen koulutusta) ja varojen käyttöä.
            
         
               i)
            
            
               Sen on säädettävä laki, jolla perustetaan toimintasuunnitelman mukainen julkinen hankintaviranomainen; lisäksi sen on kehitettävä tietotekniikkajärjestelmä sähköistä hankintamenettelyä varten ja asetettava toimintasuunnitelman mukaisia välitavoitteita, mukaan lukien kokeiluversion testaaminen, sen varmistaminen, että kaikki toiminnot ovat saatavilla kaikkien sopimusten osalta, ja sähköisen hankintajärjestelmän käytön muuttaminen vähitellen pakolliseksi kaikissa tavarahankintoja, palveluhankintoja ja rakennusurakoita koskevissa sopimuksissa.
            
         5.   Kreikan on toteutettava seuraavat toimenpiteet heinäkuun 2011 loppuun mennessä:
   
               a)
            
            
               Sen on annettava parlamentille kolmen vuoden kuluessa asteittain voimaan saatettava yksinkertaistettu ja yhtenäistetty julkisen sektorin palkkataulukko, jota sovelletaan julkisella sektorilla, paikallishallinnossa ja muissa virastoissa ja jossa korvausperusteena käytetään tuottavuutta ja työtehtäviä.
            
         
               b)
            
            
               Sen on otettava käyttöön vuoteen 2015 ulottuva keskipitkän aikavälin henkilöstösuunnitelma, jossa noudatetaan sääntöä, jonka mukaan kutakin viittä palveluksesta poistuvaa työntekijää kohden voidaan palkata vain yksi uusi työntekijä (1 uusi työntekijä 10:tä poistuvaa kohden vuonna 2011). Suunnitelmaan on sisällyttävä entistä tiukempia sääntöjä, jotka koskevat määräaikaista henkilöstöä, täyttämättömän toimen tai viran peruuttamista ja pätevän henkilöstön kohdentamista uudelleen painopistealoille, ja siinä on otettava huomioon julkisen sektorin työajan pidentäminen.
            
         
               c)
            
            
               Sen on esitettävä yksityisen sektorin palkkatason kanssa linjassa oleva sellainen yksityiskohtainen toimintasuunnitelma ja aikataulu yksinkertaistetun palkkajärjestelmän täydentämistä ja käyttöönottoa varten, jolla kokonaispalkkamenot saadaan pienenemään. Tämän suunnitelman on perustuttava valtiovarainministeriön ja yhden yhteisen maksatusviranomaisen julkaisemaan raporttiin. Yksinkertaistettua palkkajärjestelmää koskeva lainsäädäntö on saatettava voimaan asteittain kolmen vuoden aikana. Valtionyritysten työntekijöiden palkkojen on oltava julkisen sektorin uuden palkkataulukon mukaisia.
            
         
               d)
            
            
               Sen on vahvistettava työsuojelutarkastuslaitosta siten, että laitoksella on käytettävissään riittävästi ammattitaitoista työvoimaa ja sille asetetaan toimitettavien tarkastusten lukumäärää koskevat määrälliset tavoitteet.
            
         
               e)
            
            
               Sen on säädettävä laki eläkejärjestelmän keskeisten muuttujien tarkistamisesta, jotta voidaan rajoittaa julkisen sektorin eläkemenojen kasvua kaudella 2009–2060 alle 2,5 prosenttiin suhteessa BKT:hen, jos pitkän aikavälin ennusteet osoittavat, että julkisten eläkemenojen ennustettu kasvu ylittäisi tämän määrän. Kansallisen aktuaariviranomaisen on hyväksytyn uudistuksen mukaisesti jatkettava pitkän aikavälin ennusteiden julkaisemista eläkemenoista vuoteen 2060 ulottuvalle ajalle. Ennusteiden on katettava myös tärkeimmät lisäjärjestelmät (oheisjärjestelmät) (ETEAM, TEADY ja MTPY), ja niiden on perustuttava kansallisen aktuaariviranomaisen keräämiin ja käsittelemiin kattaviin tietoihin.
            
         
               f)
            
            
               Sen on tarkistettava raskaiden ja rasittavien ammattien luetteloa siten, että se kattaa enintään 10 prosenttia työvoimasta. Uuden vaikeiden ja vaarallisten ammattien luettelon soveltaminen kaikkiin nykyisiin ja tuleviin työntekijöihin on aloitettava 1 päivänä elokuuta 2011.
            
         
               g)
            
            
               Sen on annettava toimintasuunnitelman mukaisesti lainsäädäntöä, jolla perustetaan julkinen hankintaviranomainen ja jossa säädetään toimeksiannosta, tavoitteista, valtuuksista, toimivallasta ja voimaantulon aikataulusta.
            
         
               h)
            
            
               Sen on toteutettava geneeristen lääkkeiden käyttöä edistäviä lisätoimenpiteitä tekemällä tehoaineeseen ja edullisempiin geneerisiin lääkkeisiin – jos sellaisia lääkkeitä on saatavissa – perustuvat sähköiset lääkemääräykset pakollisiksi; sen on sovellettava muissa EU:n jäsenvaltioissa saatujen kokemusten perusteella alempaa omavastuuosuutta sellaisiin geneerisiin lääkkeisiin, joiden hinta on huomattavasti viitehintaa alhaisempi (alle 60 prosenttia merkkilääkkeen hinnasta); sen on myös asetettava geneeristen lääkkeiden enimmäishintatasoksi 60 prosenttia samaa tehoainetta sisältävän merkkilääkkeen hinnasta.
            
         
               i)
            
            
               Sen on julkaistava luettelo valtion omaisuuseristä, mukaan lukien valtion omistusosuudet listatuissa ja listaamattomissa yrityksissä sekä kaupallisesti tuottava kiinteä omaisuus ja maaomaisuus; sen on perustettava kiinteistökehitystoiminnasta vastaava pääsihteeristö, jonka tehtävänä on parantaa kiinteistöomaisuuden hoitoa, poistaa kiinteistöomaisuuteen kohdistuvat rasitukset ja valmistella kiinteistöomaisuutta yksityistämistä varten.
            
         
               j)
            
            
               Sen on laadittava vuoteen 2015 ulottuva keskipitkän aikavälin finanssipoliittinen strategia, jonka kuvaus esitetään tämän päätöksen liitteessä I, ja siihen liittyvät täytäntöönpanosäädösten ehdotukset. Tähän strategiaan on sisällyttävä pysyviä julkisen talouden vakauttamistoimenpiteitä, joilla varmistetaan, että pysytään neuvoston päätöksellä vuosiksi 2011–2015 vahvistetun alijäämätavoitteen rajoissa ja että velan suhde BKT:hen kääntyy pysyvästi laskuun.
            
         
               k)
            
            
               Sen on yksityistettävä omaisuutta vähintään 390 miljoonan euron arvosta; sen on hyväksyttävä yksityistämisohjelma, jonka tarkoituksena on kerätä vähintään 15 miljardia euroa vuoden 2012 loppuun mennessä, 22 miljardia euroa vuoden 2013 loppuun mennessä, 35 miljardia euroa vuoden 2014 loppuun mennessä ja vähintään 50 miljardia euroa vuoden 2015 loppuun mennessä; omaisuuserien (kiinteistöjen, toimilupien ja rahoitusvarojen) yksityistämisestä saatavat tulot on käytettävä velan takaisinmaksuun, eivätkä ne heikennä 1 artiklan 2 kohdan mukaisten alijäämätavoitteiden saavuttamiseksi toteutettavia julkisen talouden vakauttamispyrkimyksiä.
            
         
               l)
            
            
               Sen on perustettava hyvää hallintotapaa noudattava yksityistämisrahasto nopeuttamaan yksityistämisprosessia ja takaamaan yksityistämisprosessin eteneminen ja ammattitaitoinen hallinnointi. Rahasto on yksityistettävien omaisuuserien laillinen omistaja. Rahasto ei voi sitoa omaisuuseriä siten, että sen tarkoitus eli omaisuuserien yksityistäminen vaarantuisi.
            
         
               m)
            
            
               Sen on annettava lainsäädäntöä elinkelvottomien yksikköjen sulkemiseksi, yhdistämiseksi tai supistamiseksi.
            
         
               n)
            
            
               Sen on toteutettava seuraavat toimenpiteet menojen valvonnan tehostamiseksi: sen on annettava päätös, jossa määritetään kaikkiin substanssiministeriöihin nimitettävien sellaisten tilinpitäjien kelpoisuusehdot ja vastuualueet, joiden tehtävänä on varmistaa moitteeton varainhoidon valvonta.
            
         
               o)
            
            
               Sen on vahvistettava uudet kriteerit ja ehdot, joita sovelletaan sosiaaliturvarahastojen ja kaikkien terveydenhuollon tarjoajien välisiin sopimuksiin kohdennettujen kustannussäästöjen saavuttamiseksi; sen on käynnistettävä terveydenhuoltopalvelujen ja terveydenhuollossa käytettävien tavaroiden yhteishankinnat, jotta vähintään 25 prosentin suuruiset kustannussäästöt vuoden 2010 tilanteeseen verrattuna saavutetaan hinta-määrä-sopimusten avulla.
            
         
               p)
            
            
               Sen on julkaistava kansainvälisten lääkemääräysohjeiden perusteella määritellyt sitovat lääkemääräyksiä koskevat ohjeet lääkäreille lääkkeiden kustannustehokkaan käytön varmistamiseksi; sen on julkaistava ja saatettava säännöllisesti ajan tasalle korvattavien lääkkeiden positiiviluettelo.
            
         
               q)
            
            
               Sen on laadittava sairaaloita koskeva lyhyen ja keskipitkän aikavälin uudelleenjärjestely- ja rakenneuudistussuunnitelma, jolla pyritään vähentämään tehottomuutta, hyödyntämään mittakaavaetuja ja tuotevarioinnin etuja ja parantamaan potilashoidon laatua. Tavoitteena on vähentää sairaaloiden kustannuksia vähintään 10 prosentilla vuonna 2011 ja vielä 5 prosentilla vuonna 2012.
            
         6.   Kreikan on toteutettava seuraavat toimenpiteet syyskuun 2011 loppuun mennessä:
   
               a)
            
            
               Sen on laadittava vuoden 2012 talousarvio keskipitkän aikavälin finanssipoliittisen strategian mukaisesti tavoitteena noudattaa tämän päätöksen 1 artiklan 2 kohdassa vahvistettuja alijäämätavoitteita.
            
         
               b)
            
            
               Sen on madallettava sulautumia ja yrityskauppoja koskevia verotuksellisia esteitä.
            
         
               c)
            
            
               Sen on yksinkertaistettava vientiä ja tuontia koskevaa tulliselvitysmenettelyä.
            
         
               d)
            
            
               Sen on tehostettava edelleen rakenne- ja koheesiorahastovarojen käyttöä.
            
         
               e)
            
            
               Sen on pantava sääntelyn parantamiseen tähtäävä ohjelma täytäntöön kaikilta osin hallinnollisen rasituksen keventämiseksi 20 prosentilla (verrattuna vuoteen 2008).
            
         
               f)
            
            
               Sen on annettava lainsäädäntöä elinkelvottomien yksikköjen sulkemiseksi, yhdistämiseksi tai supistamiseksi.
            
         
               g)
            
            
               Sen on toteutettava toimenpiteitä, joilla on mahdollista vähentää hankintakustannuksia ja kolmansista osapuolista aiheutuvia kustannuksia valtionyrityksissä, sen on saatettava tariffit ajan tasalle, luotava uusia liiketoiminta-aloja ja vähennettävä henkilöstökustannuksia laatimalla työpaikkojen vähentämissuunnitelma ja panemalla se täytäntöön. Ylimääräistä henkilöstöä, jota ei voida vähentää soveltamalla sääntöä, jonka mukaan kutakin viittä palveluksesta poistuvaa työntekijää kohden voidaan palkata vain yksi uusi työntekijä (1 uusi työntekijä 10:tä poistuvaa kohden vuonna 2011), on vähennettävä pakkoirtisanomisin ja lomautuksin (työvoimareservi). Tätä sääntöä on sovellettava ilman alakohtaisia poikkeuksia; sitä on myös sovellettava julkisista yrityksistä julkisyhteisöihin siirrettyyn henkilöstöön sen jälkeen, kun henkilöstövalinnan korkea neuvosto ASEP on tarkistanut kyseisen henkilöstön ammattipätevyyden yleisesti sovellettavien arviointiperusteiden mukaisesti. Työvoimareserviin sijoitetuille työntekijöille maksetaan 60 prosenttia heidän peruspalkastaan enintään 12 kuukauden ajan, jonka jälkeen heidät on irtisanottava.
            
         
               h)
            
            
               Sen on annettava oikeudellinen kehys, joka mahdollistaa nopeat maankäyttöpäätökset ja jolla nopeutetaan valtion maiden omistusoikeuden rekisteröintiä.
            
         
               i)
            
            
               Sen on annettava säädös, jolla mahdollistetaan investointien edistäminen matkailualalla (matkailukohteet, turistien loma-asunnot) tavoitteena yhdessä maankäyttöä koskevan lakiehdotuksen kanssa nopeuttaa Kreikan matkailualan kiinteistöviraston (ETA) hallinnoiman maaomaisuuden yksityistämistä.
            
         
               j)
            
            
               Sen on saatettava päätökseen olemassa olevien sosiaalisten ohjelmien toimintaa koskeva selvitys; Kreikan hallituksen on arvioitava keskushallinnon toimintaa koskevan riippumattoman selvityksen toisen eli viimeisen vaiheen tulokset; Kreikan on säädettävä lakeja ja toteutettava toimenpiteitä, joilla pannaan täytäntöön keskushallinnon toimintaa koskevan selvityksen ensimmäisessä vaiheessa ja olemassa olevia sosiaalisia ohjelmia koskevan kokonaisselvityksen yhteydessä annetut toimintaa koskevat suositukset.
            
         
               k)
            
            
               Sen on toteutettava julkisten oheis-/lisäeläkejärjestelmiin liittyvien rahastojen, mukaan luettuina sosiaaliturvarahastot ja kertakorvausjärjestelmät, toiminnan perusteellinen tarkistaminen. Tarkistuksen tavoitteena on vakauttaa eläkemenot, varmistaa se, ettei näillä järjestelmillä ole vaikutuksia talousarvioon, ja varmistaa järjestelmän keskipitkän ja pitkän aikavälin kestävyys. Tarkistuksella on saavutettava seuraavat tulokset: olemassa olevien rahastojen lukumäärää vähennetään entisestään; alijäämäisten rahastojen epätasapainot poistetaan; juoksevat menot vakautetaan kestävälle tasolle 1 päivästä tammikuuta 2012 toteuttavien asianmukaisten mukautusten avulla; oheisjärjestelmien pitkän aikavälin kestävyys varmistetaan ottamalla käyttöön tiukka yhteys rahastojen saamien maksujen ja niiden maksamien etuuksien välillä.
            
         
               l)
            
            
               Sen on tunnistettava järjestelmät, joissa eläkkeelle jäävälle maksettava kertakorvaus ei ole linjassa järjestelmään maksettujen eläkemaksujen kanssa, tavoitteena saada maksut mukautettua joulukuun 2011 loppuun mennessä.
            
         
               m)
            
            
               Sen on toteutettava lisätoimenpiteitä, joilla sähköisten järjestelmien avulla tapahtuva lääkemääräysten, lääkärin lähetteiden antaminen ja diagnosointi laajennetaan kustannustehokkaasti kaikkien sosiaaliturvarahastojen, terveyskeskusten ja sairaaloiden käyttöön. Kreikan hallituksen on EU:n hankintasääntöjen mukaisesti toteutettava tarvittavat tarjouskilpailumenettelyt kattavan ja yhdenmukaisen terveydenhuollon tietojärjestelmän (sähköisen terveysjärjestelmän) käyttöön ottamiseksi.
            
         
               n)
            
            
               Sen on toteutettava lisätoimenpiteitä, joilla varmistetaan, että vähintään 30 prosenttia julkisissa sairaaloissa käytettävien lääkkeiden määrästä on geneerisiä lääkkeitä, joiden hinta on alhaisempi kuin merkkituotteilla, ja patenttisuojattomia lääkkeitä; tämä tapahtuu erityisesti velvoittamalla kaikki julkiset sairaalat hankkimaan lääkkeet tehoaineen mukaan.
            
         
               o)
            
            
               Sen on annettava päätöksiä julkisen hankintaviranomaisen henkilöstön virkojen ja toimien perustamisesta, julkisen hankintaviranomaisen henkilöstöresurssien ja palvelujen järjestämisestä julkista hankintaviranomaista koskevan lain säännösten mukaisesti ja julkisen hankintaviranomaisen jäsenten nimittämisestä.
            
         
               p)
            
            
               Sen on julkaistava kuukausikohtaisia tietoja ministeriöiden henkilöstösiirroista (rekrytoinneista, palveluksesta poistumisista ja yksikköjen välisistä siirroista).
            
         7.   Kreikan on toteutettava seuraavat toimenpiteet joulukuun 2011 loppuun mennessä:
   
               a)
            
            
               Sen on hyväksyttävä lopullisesti vuoden 2012 talousarvio.
            
         
               b)
            
            
               Sen on vahvistettava vuosien 2007–2013 kansallisen strategiaviitekehyksen puitteissa toteutettavien operatiivisten ohjelmien kaikkien hallintoviranomaisten ja välittävien elinten hallintokapasiteettia ja huolehdittava siitä, että ne sertifioidaan ISO 9001:2008 -standardin (laadunhallinta) mukaisesti.
            
         
               c)
            
            
               Sen on otettava käyttöön sairaalakohtainen kustannuslaskentamenetelmä, jota käytetään vuodesta 2013 budjetointitarkoituksiin.
            
         
               d)
            
            
               Sen on säädettävä lakeja, joilla pannaan täytäntöön keskushallinnon toimintaa koskevan selvityksen ja olemassa olevia sosiaalisia ohjelmia koskevan kokonaisselvityksen ensimmäisessä vaiheessa annetut operatiiviset suositukset; sen on arvioitava keskushallinnon toimintaa koskevan riippumattoman selvityksen toisen eli viimeisen vaiheen tulokset.
            
         
               e)
            
            
               Sen on huolehdittava siitä, että julkinen hankintaviranomainen aloittaa toimintansa ja että sillä on käytettävissään tarvittavat resurssit täyttääkseen toimintasuunnitelmassa määritellyt tehtävänsä, tavoitteensa ja valtuutensa.
            
         
               f)
            
            
               Sen on tarkasteltava yksityisille palveluntarjoajille ulkoistettujen terveydenhuoltopalvelujen maksuja tavoitteena alentaa asianomaisia kustannuksia vähintään 15 prosentilla vuonna 2011 ja vielä 15 prosentilla vuonna 2012.
            
         
               g)
            
            
               Sen on toteutettava toimenpiteet verojärjestelmän yksinkertaistamiseksi, veropohjien laajentamiseksi ja verokantojen alentamiseksi veroneutraalilla tavalla, kun kyse on yksityishenkilöiden tuloverosta, yhtiöiden tuloverosta ja arvonlisäverosta.
            
         
               h)
            
            
               Sen on toteutettava lisätoimenpiteitä, joilla varmistetaan, että vähintään 50 prosenttia julkisissa sairaaloissa käytettävien lääkkeiden määrästä on geneerisiä lääkkeitä, joiden hinta on alhaisempi kuin merkkituotteilla, ja patenttisuojattomia lääkkeitä, mikä tapahtuu erityisesti velvoittamalla kaikki julkiset sairaalat hankkimaan lääkkeet tehoaineen mukaan.
            
         8.   Kreikan on toteutettava seuraavat toimenpiteet maaliskuun 2012 loppuun mennessä:
   
               a)
            
            
               Sen on uudistettava oheis-/lisäeläkejärjestelmät sulauttamalla rahastoja ja siirtymällä uuden nimellisiin eläketileihin perustuvan maksuperusteisen järjestelmän käyttöön eläke-etuuksien laskennassa; sen on jäädytettävä nimelliset lisäeläkkeet ja alennettava alijäämäisiin rahastoihin karttuneiden oikeuksien korvausasteita kansallisen aktuaariviranomaisen laatiman vakuutusmatemaattisen selvityksen perusteella. Jos vakuutusmatemaattista selvitystä ei ole vielä saatu valmiiksi, korvausasteita on alennettava 1 päivästä tammikuuta 2012 alijäämien välttämiseksi.
            
         
               b)
            
            
               Apteekkien voittomarginaalit on laskettava kiinteänä määränä tai kiinteänä korvauksena, johon lisätään pieni voittomarginaali, tavoitteena alentaa kokonaisvoittomarginaali enintään 15 prosentin suuruiseksi, mukaan luettuina kalleimmat lääkkeet.
            
         3 artikla
   Kreikan on tehtävä kattavaa yhteistyötä komission kanssa ja toimitettava tämän perustellusta pyynnöstä kaikki tiedot tai asiakirjat, jotka ovat tarpeen tämän päätöksen noudattamisen valvomiseksi.
   4 artikla
   1.   Kreikan on toimitettava neuvostolle ja komissiolle neljännesvuosittain raportti toimenpiteistä, jotka se on toteuttanut tämän päätöksen noudattamiseksi.
   2.   Edellä 1 kohdassa tarkoitetuissa raporteissa on oltava yksityiskohtaiset tiedot seuraavista:
   
               a)
            
            
               konkreettiset toimenpiteet, jotka on toteutettu raportin esittämispäivään mennessä tämän päätöksen noudattamiseksi, mukaan lukien toimenpiteiden määrinä ilmoitetut vaikutukset julkiseen talouteen;
            
         
               b)
            
            
               konkreettiset toimenpiteet, jotka aiotaan toteuttaa raportin esittämispäivän jälkeen tämän päätöksen noudattamiseksi, toimenpiteiden toteutusaikataulu sekä toimenpiteiden arvioidut vaikutukset julkiseen talouteen;
            
         
               c)
            
            
               valtion talousarvion kuukausittainen toteuttaminen;
            
         
               d)
            
            
               vuotta lyhyemmän aikavälin osalta talousarvion toteuttaminen sosiaaliturvan osalta, paikallishallinnossa ja talousarvion ulkopuolisten varojen osalta;
            
         
               e)
            
            
               valtion velkakirjojen liikkeeseenlasku ja takaisinlunastus;
            
         
               f)
            
            
               julkisen sektorin pysyvien ja väliaikaisten työpaikkojen kehitys;
            
         
               g)
            
            
               maksamattomat valtion menot ja menot, mainiten ne, joiden maksuaika on päättynyt;
            
         
               h)
            
            
               julkisten yritysten ja muiden julkisyhteisöjen rahoitustilanne.
            
         3.   Komissio ja neuvosto tutkivat raportit arvioidakseen, onko Kreikka noudattanut tätä päätöstä. Näiden arviointien yhteydessä komissio voi ilmoittaa toimenpiteet, jotka tarvitaan tässä päätöksessä liiallisen alijäämän korjaamiseksi esitetyn vakautusuran noudattamista varten.
   5 artikla
   Kumotaan päätös 2010/320/EU.
   Viittauksia kumottuun päätökseen pidetään viittauksina tähän päätökseen liitteessä III olevan vastaavuustaulukon mukaisesti.
   6 artikla
   Tämä päätös tulee voimaan päivänä, jona se annetaan tiedoksi.
   7 artikla
   Tämä päätös on osoitettu Helleenien tasavallalle.
   
      Tehty Brysselissä 12 päivänä heinäkuuta 2011.
      
         
            Neuvoston puolesta
         
         
            Puheenjohtaja
         
         M. SAWICKI
      
   
   
      (1)  EUVL L 145, 11.6.2010, s. 6.
   
      (2)  Katso liite I.
   
      (3)  EYVL L 209, 2.8.1997, s. 6.
   
      (4)  Eurostatin tiedote 55/2010, 22.4.2010.
   
      (5)  Eurostatin tiedote 60/2011, 26.4.2011.
   
      (6)  Palveluista sisämarkkinoilla 12 päivänä joulukuuta 2006 annettu Euroopan parlamentin ja neuvoston direktiivi 2006/123/EY (EUVL L 376, 27.12.2006, s. 36).
   
      (7)  Euroopan kansantalouden tilinpito- ja aluetilinpitojärjestelmästä yhteisössä 25 päivänä kesäkuuta 1996 annettu neuvoston asetus (EY) N:o 2223/96 (EYVL L 310, 30.11.1996, s. 1).
   
      (8)  Neuvoston asetuksen (EY) N:o 2223/96 täytäntöönpanosta julkisen rahoituksen lyhyen aikavälin tilastojen osalta 3 päivänä helmikuuta 2000 annettu komission asetus (EY) N:o 264/2000 (EYVL L 29, 4.2.2000, s. 4).
   
      (9)  Muita kuin rahoitustilejä koskevasta julkisyhteisöjen neljännesvuositilinpidosta 10 päivänä kesäkuuta 2002 annettu Euroopan parlamentin ja neuvoston asetus (EY) N:o 1221/2002 (EYVL L 179, 9.7.2002, s. 1).
   
      (10)  Rahoitustilejä koskevasta julkisyhteisöjen neljännesvuositilinpidosta 10 päivänä maaliskuuta 2004 annettu Euroopan parlamentin ja neuvoston asetus (EY) N:o 501/2004 (EUVL L 81, 19.3.2004, s. 1).
   
      (11)  Neljännesvuosittaista julkista velkaa koskevien tietojen laatimisesta ja toimittamisesta 28 päivänä kesäkuuta 2004 annettu neuvoston asetus (EY) N:o 1222/2004 (EUVL L 233, 2.7.2004, s. 1).
   
      (12)  Institutionaalisen sektorin mukaan jaotellun muita kuin rahoitustilejä koskevan neljännesvuositilinpidon laatimisesta 6 päivänä heinäkuuta 2005 annettu Euroopan parlamentin ja neuvoston asetus (EY) N:o 1161/2005 (EUVL L 191, 22.7.2005, s. 22).
   
      (13)  Euroopan tilastoista sekä salassapidettävien tilastotietojen luovuttamisesta Euroopan yhteisöjen tilastotoimistolle annetun Euroopan parlamentin ja neuvoston asetuksen (EY, Euratom) N:o 1101/2008, yhteisön tilastoista annetun neuvoston asetuksen (EY) N:o 322/97 ja Euroopan yhteisöjen tilasto-ohjelmakomitean perustamisesta tehdyn neuvoston päätöksen 89/382/ETY, Euratom kumoamisesta 11 päivänä maaliskuuta 2009 annettu Euroopan parlamentin ja neuvoston asetus (EY) N:o 223/2009 (EUVL L 87, 31.3.2009, s. 164).
   
      (14)  Euroopan yhteisön perustamissopimukseen liitetyn liiallisia alijäämiä koskevasta menettelystä tehdyn pöytäkirjan soveltamisesta 25 päivänä toukokuuta 2009 annettu neuvoston asetus (EY) N:o 479/2009 (EUVL L 145, 10.6.2009, s. 1).
   
      LIITE I
      
         Keskipitkän aikavälin finanssipoliittiseen strategiaan sisältyvät toimenpiteet
      
      (tämän päätöksen 2 artiklan 5 kohdassa tarkoitetut toimenpiteet)
      Vuoteen 2015 ulottuvaan keskipitkän aikavälin finanssipoliittiseen strategiaan sisältyvät seuraavat toimenpiteet:
      
                   
               
               
                  
                     Vähennetään palkkakustannuksia vähintään 770 miljoonalla eurolla vuonna 2011 ja edelleen 600 miljoonalla eurolla vuonna 2012, 448 miljoonalla eurolla vuonna 2013, 306 miljoonalla eurolla vuonna 2014 ja 71 miljoonalla eurolla vuonna 2015 seuraavin keinoin: tiukennetaan sääntöä, jonka mukaan kutakin viittä palveluksesta poistuvaa työntekijää kohden palkataan vain yksi uusi työntekijä (vuonna 2011 kymmentä palveluksesta poistuvaa kohden yksi uusi työntekijä); pidennetään julkisen sektorin työntekijöiden viikoittaista työaikaa 37,5 tunnista 40 tuntiin ja vähennetään ylityökorvauksia; vähennetään sellaisten komiteoiden ja neuvostojen lukumäärää, joiden toimintaan osallistumisesta maksetaan palkkaa tai palkkioita; toteutetaan vähennyksiä muiden ylimääräisiä korvauksia, etuuksia ja bonuksia maksavien järjestelmien osalta; vähennetään sopimussuhteisen henkilöstön määrää (50 prosentilla vuonna 2011 ja edelleen 10 prosentilla vuosittain vuodesta 2012 alkaen); jäädytetään tilapäisesti automaattiset ylennykset; otetaan uusi palkkataulukko käyttöön; otetaan käyttöön osa-aikajärjestelyt ja palkattomat vapaat julkisella sektorilla; vähennetään sotilas- ja poliisiakatemioiden aloituspaikkoja, siirretään ylimääräinen henkilöstö työvoimareserviin, jossa henkilöille maksetaan keskimäärin 60 prosenttia palkasta 12 kuukauden ajan, ja vähennetään tuottavuushyvitystä 50 prosentilla.
               
            
                   
               
               
                  
                     Vähennetään valtion toimintamenoja vähintään 190 miljoonalla eurolla vuonna 2011 ja edelleen 92 miljoonalla eurolla vuonna 2012, 161 miljoonalla eurolla 2013, 323 miljoonalla eurolla vuonna 2014 ja 370 miljoonalla eurolla vuonna 2015 seuraavin keinoin: toteutetaan kaikki julkiset hankinnat sähköisillä hankintamenettelyillä; järkeistetään julkisten palvelujen energiamenoja; vähennetään vuokramenoja tehostamalla julkisessa omistuksessa olevien kiinteistöjen käyttöä; vähennetään kaikkia televiestintämenoja, lopetetaan sanomalehtien ilmainen jakelu; vähennetään sääntömääräiseen talousarvioon sisältyviä toimintamenoja kaikilla osa-alueilla; otetaan käyttöön julkisten menojen viitearvot sen jälkeen, kun julkisen talouden menoja koskeva hallinnon tietojärjestelmä on ollut toiminnassa kokonaisen vuoden.
               
            
                   
               
               
                  
                     Vähennetään talousarvion ulkopuolisten rahastojen menoja ja muille yksiköille tapahtuvia siirtoja vähintään 540 miljoonalla eurolla vuonna 2011 ja edelleen 150 miljoonalla eurolla vuonna 2012, 200 miljoonalla eurolla vuonna 2013, 200 miljoonalla eurolla vuonna 2014 ja 150 miljoonalla eurolla vuonna 2015 seuraavin keinoin: arvioidaan julkisen sektorin tukemien kaikkien yksikköjen tehtävät, toimintakykyisyys ja menot sekä toteutetaan yhdistämisiä ja toiminnan lakkauttamisia; suljetaan tai yhdistetään oppilaitoksia (koulut ja korkea-asteen koulutusta antavat laitokset) ja vähennetään niille maksettavia tukia; alennetaan julkisyhteisöihin kuulumattomille yksiköille maksettavia valtionavustuksia ja pannaan täytäntöön yksikköjen toiminnan lakkauttamista, yhdistämistä ja supistamista koskeva toimintasuunnitelma.
               
            
                   
               
               
                  
                     Toteutetaan valtionyrityksissä säästöt, jotka ovat vähintään 414 miljoonaa euroa vuonna 2012 ja edelleen 329 miljoonaa euroa vuonna 2013, 297 miljoonaa euroa vuonna 2014 ja 274 miljoonaa euroa vuonna 2015 seuraavin keinoin: lisätään Kreikan rautatieorganisaation (OSE), Ateenan liikenneverkon (OASA) ja muiden yritysten tuloja; pannaan täytäntöön rakenneuudistus- ja yksityissuunnitelmia Hellenic Defence Systemsissä, Hellenic Aeronautical Industryssä ja Hellenic Horse Racing Corporationissa; myydään yritysten ydintoimintojen ulkopuolisia toimintoja; vähennetään henkilöstömenoja; vähennetään toimintamenoja sekä yhdistetään ja lakkautetaan yrityksiä.
               
            
                   
               
               
                  
                     Vähennetään puolustusvoimien toimintamenoja vähintään 133 miljoonalla eurolla vuonna 2013 ja edelleen 133 miljoonalla eurolla vuonna 2014 ja 134 miljoonalla eurolla vuonna 2015 sen lisäksi, että vähennetään sotilastarvikehankintoja (-toimituksia) 830 miljoonalla eurolla vuosina 2010–2015.
               
            
                   
               
               
                  
                     Vähennetään terveydenhuolto- ja lääkemenoja vähintään 310 miljoonalla eurolla vuonna 2011 ja edelleen 697 miljoonalla eurolla vuonna 2012, 349 miljoonalla eurolla 2013, 303 miljoonalla eurolla vuonna 2014 ja 463 miljoonalla eurolla vuonna 2015 seuraavin keinon: pannaan täytäntöön uusi terveydenhuollon paikkatietojärjestelmä ja vähennetään tällä tavoin sairaaloiden menoja; arvioidaan uudelleen muiden valvonnanalaisten yksiköiden kuin sairaaloiden tehtävät ja menot; pannaan täytäntöön keskitetty hankintajärjestelmä; alennetaan keskimääräisiä sairaustapauskohtaisia kustannuksia parhaita käytäntöjä noudattamalla; vähennetään vakuutuksen piiriin kuulumattomille henkilöille tarjottavia palveluja (terveydenhuoltopalvelujen käytön valvonta); veloitetaan maksut muun maan kansalaisille suoritetuista palveluista; käynnistetään perusterveydenhuollosta vastaavan kansallisen organisaation (EOPI) toiminta; varmistetaan, että sosiaalivakuutuslaitos (IKA) skannaa käsin kirjoitetut lääkemääräykset; laajennetaan sellaisten lääkkeiden luetteloita, joita voi hankkia ilman lääkemääräystä; vahvistetaan uusia hintoja lääkkeille; määritetään sosiaaliturvasektorin vakuutusten hinnat ja otetaan sähköiset lääkemääräykset täysimääräisesti käyttöön.
               
            
                   
               
               
                  
                     Vähennetään sosiaalietuuksia vähintään 1 188 miljoonalla eurolla vuonna 2011 ja edelleen 1 230 miljoonalla eurolla vuonna 2012, 1 025 miljoonalla eurolla vuonna 2013, 1 010 miljoonalla eurolla vuonna 2014 ja 700 miljoonalla eurolla vuonna 2015 seuraavin keinoin: tarkistetaan lisäeläkejärjestelmiä ja jäädytetään lisäeläkkeet vuoteen 2015 saakka; jäädytetään peruseläkkeet; uudistetaan työkyvyttömyyseläkejärjestelmää; toteutetaan eläkeläisten määrän laskenta ja henkilötietojen ristiintarkastus hyödyntämällä sosiaaliturvatunnuksia täysimääräisesti ja aletaan soveltaa eläkkeiden enimmäismäärää; järkeistetään eläkeläisiin sovellettavat kriteerit (EKAS); järkeistetään OEE-OEK- ja OAED-järjestelmien etuudet ja edunsaajat; vähennetään eläkkeelle jääville maksettavia kiinteämääräisiä kertakorvauksia; toteutetaan henkilötietojen ristiintarkastus enimmäismäärien käyttöönoton myötä niiden työntekijöiden osalta, jotka voivat liittyä OAED-järjestelmiin; alennetaan OGA:n peruseläkettä ja muiden sosiaaliturvarahastojen alempia eläketasoja sekä tiukennetaan pysyvään asuinpaikkaan perustuvia kriteereitä; alennetaan sosiaalietuusmenoja ristiintarkistamalla tietoja; otetaan käyttöön terveydenhuoltoalan etuuksien yhdenmukainen sääntely kaikkien sosiaaliturvarahastojen osalta; otetaan käyttöön yksityissairaaloiden ja lääkärikeskusten kanssa tehtävät yhdenmukaiset sopimukset; tarkastellaan rahana tai luontoissuorituksina annettavia sosiaalietuuksia ja poistetaan tehottomimman etuusjärjestelyt; korotetaan erityistä eläkemaksua (laki nro 3863/2010) niiden eläkeläisten osalta, joiden kuukausieläke on yli 1 700 euroa; korotetaan sellaisten alle 60-vuotiaiden eläkeläisten, joiden kuukausieläke on yli 1 700 euroa, maksamaa erityistä sosiaaliturvamaksua; otetaan käyttöön erityinen porrastettu maksu yli 300 euroa kuukaudessa olevien lisäeläkkeiden osalta ja pienennetään siirtoja NAT-eläkejärjestelmään (merenkulkijoiden eläkejärjestelmä) ja OTE-eläkejärjestelmään sekä samanaikaisesti vähennetään eläkemenoja tai korotetaan edunsaajilta kannettavia maksuja.
               
            
                   
               
               
                  
                     Vähennetään valtion varainsiirtoja paikallishallinnoille vähintään 150 miljoonalla eurolla vuonna 2011 ja edelleen 355 miljoonalla eurolla vuonna 2012, 345 miljoonalla eurolla vuonna 2013, 350 miljoonalla eurolla vuonna 2014 ja 305 miljoonalla eurolla vuonna 2015. Nämä vähennykset saavutetaan pääasiassa vähentämällä paikallishallintojen menoja vähintään 150 miljoonalla eurolla vuonna 2011 ja edelleen 250 miljoonalla eurolla vuonna 2012, 175 miljoonalla eurolla vuonna 2013, 170 miljoonalla eurolla vuonna 2014 ja 160 miljoonalla eurolla vuonna 2015. Lisäksi paikallishallintojen omat tulot kasvavat vähintään 105 miljoonalla eurolla vuonna 2012 ja edelleen 170 miljoonalla eurolla vuonna 2013, 130 miljoonalla eurolla vuonna 2014 ja 145 miljoonalla eurolla 2015, kun tietulleista, käyttömaksuista ja oikeuksista saatavat tulot kasvavat ja saadaan muita tulovirtoja paikallishallintojen yhdistämisen seurauksena ja kun kunnallisverojen maksaminen paranee kyseisten verojen maksamisesta vaadittavan selvitystodistuksen käyttöönoton ansiosta.
               
            
                   
               
               
                  
                     Vähennetään julkisista investointimäärärahoista rahoitettavia menoja (kotimaisin varoin rahoitettavat julkiset investoinnit ja investointiavustukset) ja hallintokustannuksia 950 miljoonalla eurolla vuonna 2011 (tästä summasta 350 miljoonan euron leikkaukset ovat pysyviä) ja edelleen 154 miljoonalla eurolla (hallintokustannukset) vuonna 2012.
               
            
                   
               
               
                  
                     Korotetaan veroja vähintään 2 017 miljoonalla eurolla vuonna 2011 ja edelleen 3 678 miljoonalla eurolla vuonna 2012, 156 miljoonalla eurolla vuonna 2013 ja 685 miljoonalla eurolla vuonna 2014 seuraavin toimin: korotetaan ravintoloihin ja baareihin sovellettavaa alv-kantaa 13 prosentista 23 prosenttiin syyskuusta 2011 alkaen; korotetaan kiinteistöveroa; alennetaan verottoman tulon raja 8 000 euroon ja otetaan käyttöön progressiivinen solidaarisuusmaksu; korotetaan itsenäisiin ammatinharjoittajiin sovellettavaa harkintaverotusta ja heiltä kannettavia maksuja; vähennetään verovapautuksia ja verotukia; muutetaan tupakkatuotteiden verojärjestelmää verorakenteen osalta ja nopeuttamalla valmisteveron maksamista; aletaan kantaa valmisteveroja virvoitusjuomista, maakaasusta ja nestekaasusta; poistetaan lämmitysöljyyn sovellettava veroetu (yrityksiltä lokakuusta 2011 alkaen ja kotitalouksilta asteittain lokakuun 2011 ja lokakuun 2013 välisenä aikana); korotetaan ajoneuvoveroa; otetaan käyttöön ajoneuvoja, moottoripyöriä ja uima-altaita koskevat ylimääräiset maksut; korotetaan laittomista rakennuksista määrättäviä sakkoja ja pyritään sopimaan rakennusmääräyksiä koskevista rikkomisista; ryhdytään verottamaan yksityisomistuksessa olevia aluksia ja huviveneitä; otetaan käyttöön arvokiinteistöistä kannettava erityismaksu; ja otetaan käyttöön tupakointitiloista kannettava erityismaksu.
               
            
                   
               
               
                  
                     Lisätään verolakien noudattamisen tehostamisella tuloja vähintään 878 miljoonalla eurolla vuonna 2013 ja edelleen 975 miljoonalla eurolla vuonna 2014 ja 1 147 miljoonalla eurolla vuonna 2015.
                  
               
            
                   
               
               
                  
                     Lisätään sosiaaliturvamaksutuloja vähintään 629 miljoonalla eurolla vuonna 2011 ja edelleen 259 miljoonalla eurolla vuonna 2012, 714 miljoonalla eurolla vuonna 2013, 1 139 miljoonalla eurolla 2014 ja 504 miljoonalla eurolla vuonna 2015 seuraavin toimin: pannaan yhtenäinen palkkojen ja vakuutusmaksujen maksumenetelmä täysimääräisesti täytäntöön; korotetaan OGAn ja ETAAn edunsaajien maksuja; perustetaan OAEE:n edunsaajien solidaarisuusrahasto; tarkistetaan yksityissektorin työntekijöiden työttömyysvakuutusmaksuja; otetaan käyttöön itsenäisiin ammatinharjoittajiin sovellettava työttömyysvakuutusmaksu; ja otetaan käyttöön julkisen sektorin, myös valtionyritysten, paikallishallinnon ja muiden julkisyhteisöjen, työntekijöiden työttömyysmaksu.
               
            
   
      LIITE II
      
         Kumottu päätös ja päätökset, joilla sitä on muutettu
      
      
                  Neuvoston päätös 2010/320/EU
               
               
                  (EUVL L 145, 11.6.2010, s. 6).
               
            
                  Neuvoston päätös 2010/486/EU
               
               
                  (EUVL L 241, 14.9.2010, s. 12).
               
            
                  Neuvoston päätös 2011/57/EU
               
               
                  (EUVL L 26, 29.1.2011, s. 15).
               
            
                  Neuvoston päätös 2011/257/EU
               
               
                  (EUVL L 110, 29.4.2011, s. 26).
               
            
   
      LIITE III
      
         Vastaavuustaulukko
      
      
                  Päätös 2010/320/EU
               
               
                  Tämä päätös
               
            
                  1 artikla
               
               
                  1 artikla
               
            
                  2 artiklan 1 kohta
               
               
                  2 artiklan 1 kohta
               
            
                  2 artiklan 2 kohdan johdantolause
               
               
                  2 artiklan 2 kohdan johdantolause
               
            
                  2 artiklan 2 kohdan a alakohta
               
               
                  2 artiklan 2 kohdan a alakohta
               
            
                  2 artiklan 2 kohdan c alakohta
               
               
                  2 artiklan 2 kohdan b alakohta
               
            
                  2 artiklan 2 kohdan d alakohta
               
               
                  2 artiklan 2 kohdan c alakohta
               
            
                  2 artiklan 2 kohdan e alakohta
               
               
                  2 artiklan 2 kohdan d alakohta
               
            
                  2 artiklan 2 kohdan f alakohta
               
               
                  2 artiklan 2 kohdan e alakohta
               
            
                  2 artiklan 2 kohdan g alakohta
               
               
                  2 artiklan 2 kohdan f alakohta
               
            
                  2 artiklan 2 kohdan h alakohta
               
               
                  2 artiklan 2 kohdan g alakohta
               
            
                  2 artiklan 2 kohdan i alakohta
               
               
                  2 artiklan 2 kohdan h alakohta
               
            
                  2 artiklan 2 kohdan j alakohta
               
               
                  2 artiklan 2 kohdan i alakohta
               
            
                  2 artiklan 2 kohdan k alakohta
               
               
                  2 artiklan 2 kohdan j alakohta
               
            
                  2 artiklan 2 kohdan l alakohta
               
               
                  2 artiklan 2 kohdan k alakohta
               
            
                  2 artiklan 2 kohdan m alakohta
               
               
                  2 artiklan 2 kohdan l alakohta
               
            
                  2 artiklan 2 kohdan n alakohta
               
               
                  2 artiklan 2 kohdan m alakohta
               
            
                  2 artiklan 2 kohdan o alakohta
               
               
                  2 artiklan 2 kohdan n alakohta
               
            
                  2 artiklan 2 kohdan p alakohta
               
               
                  2 artiklan 2 kohdan o alakohta
               
            
                  2 artiklan 2 kohdan q alakohta
               
               
                  2 artiklan 2 kohdan p alakohta
               
            
                  2 artiklan 3 kohdan johdantolause
               
               
                  2 artiklan 3 kohdan johdantolause
               
            
                  2 artiklan 3 kohdan a alakohta
               
               
                  2 artiklan 3 kohdan a alakohta
               
            
                  2 artiklan 3 kohdan b alakohta
               
               
                  2 artiklan 3 kohdan b alakohta
               
            
                  2 artiklan 3 kohdan f alakohta
               
               
                  2 artiklan 3 kohdan c alakohta
               
            
                  2 artiklan 3 kohdan i alakohta
               
               
                  2 artiklan 3 kohdan d alakohta
               
            
                  2 artiklan 3 kohdan j alakohta
               
               
                  2 artiklan 3 kohdan e alakohta
               
            
                  2 artiklan 3 kohdan k alakohta
               
               
                  —
               
            
                  2 artiklan 3 kohdan l alakohta
               
               
                  2 artiklan 3 kohdan f alakohta
               
            
                  2 artiklan 3 kohdan m alakohta
               
               
                  2 artiklan 3 kohdan g alakohta
               
            
                  2 artiklan 3 kohdan n alakohta
               
               
                  2 artiklan 3 kohdan h alakohta
               
            
                  2 artiklan 3 kohdan o alakohta
               
               
                  2 artiklan 3 kohdan i alakohta
               
            
                  2 artiklan 3 kohdan q alakohta
               
               
                  2 artiklan 3 kohdan j alakohta
               
            
                  2 artiklan 3 kohdan r alakohta
               
               
                  2 artiklan 3 kohdan k alakohta
               
            
                  2 artiklan 3 kohdan s alakohta
               
               
                  2 artiklan 3 kohdan l alakohta
               
            
                  2 artiklan 3 kohdan t alakohta
               
               
                  2 artiklan 3 kohdan m alakohta
               
            
                  2 artiklan 3 kohdan u alakohta
               
               
                  2 artiklan 3 kohdan n alakohta
               
            
                  2 artiklan 3 kohdan v alakohta
               
               
                  2 artiklan 3 kohdan o alakohta
               
            
                  2 artiklan 3 kohdan w alakohta
               
               
                  —
               
            
                  2 artiklan 3 kohdan x alakohta
               
               
                  2 artiklan 3 kohdan p alakohta
               
            
                  2 artiklan 3 kohdan y alakohta
               
               
                  2 artiklan 3 kohdan q alakohta
               
            
                  2 artiklan 3 kohdan z alakohta
               
               
                  2 artiklan 3 kohdan r alakohta
               
            
                  2 artiklan 3 kohdan aa alakohta
               
               
                  2 artiklan 3 kohdan s alakohta
               
            
                  2 artiklan 3 kohdan bb alakohta
               
               
                  2 artiklan 3 kohdan t alakohta
               
            
                  2 artiklan 3 kohdan cc alakohta
               
               
                  2 artiklan 3 kohdan u alakohta
               
            
                  2 artiklan 3 kohdan dd alakohta
               
               
                  2 artiklan 3 kohdan v alakohta
               
            
                  2 artiklan 3 kohdan ee alakohta
               
               
                  2 artiklan 3 kohdan w alakohta
               
            
                  2 artiklan 3 kohdan ff alakohta
               
               
                  2 artiklan 3 kohdan x alakohta
               
            
                  2 artiklan 3 kohdan gg alakohta
               
               
                  2 artiklan 3 kohdan y alakohta
               
            
                  2 artiklan 3 kohdan hh alakohta
               
               
                  2 artiklan 3 kohdan z alakohta
               
            
                  2 artiklan 4 kohdan johdantolause
               
               
                  2 artiklan 4 kohdan johdantolause
               
            
                  2 artiklan 4 kohdan b alakohta
               
               
                  2 artiklan 4 kohdan a alakohta
               
            
                  2 artiklan 4 kohdan c alakohta
               
               
                  2 artiklan 4 kohdan b alakohta
               
            
                  2 artiklan 4 kohdan d alakohta
               
               
                  —
               
            
                  2 artiklan 4 kohdan e alakohta
               
               
                  2 artiklan 4 kohdan c alakohta
               
            
                  2 artiklan 4 kohdan f alakohta
               
               
                  2 artiklan 4 kohdan d alakohta
               
            
                  2 artiklan 4 kohdan g alakohta
               
               
                  2 artiklan 4 kohdan e alakohta
               
            
                  2 artiklan 4 kohdan h alakohta
               
               
                  2 artiklan 4 kohdan f alakohta
               
            
                  2 artiklan 4 kohdan i alakohta
               
               
                  2 artiklan 4 kohdan g alakohta
               
            
                  2 artiklan 4 kohdan j alakohta
               
               
                  2 artiklan 4 kohdan h alakohta
               
            
                  2 artiklan 4 kohdan k alakohta
               
               
                  2 artiklan 4 kohdan i alakohta
               
            
                  2 artiklan 4 kohdan l alakohta
               
               
                  —
               
            
                  2 artiklan 5 kohdan johdantolause
               
               
                  2 artiklan 5 kohdan johdantolause
               
            
                  2 artiklan 5 kohdan a alakohta
               
               
                  2 artiklan 5 kohdan a alakohta
               
            
                  2 artiklan 5 kohdan b alakohta
               
               
                  —
               
            
                  —
               
               
                  2 artiklan 5 kohdan b ja c alakohta
               
            
                  2 artiklan 5 kohdan c alakohta
               
               
                  2 artiklan 5 kohdan d alakohta
               
            
                  2 artiklan 5 kohdan d alakohta
               
               
                  2 artiklan 5 kohdan e alakohta
               
            
                  2 artiklan 5 kohdan e alakohta
               
               
                  —
               
            
                  2 artiklan 5 kohdan f alakohta
               
               
                  2 artiklan 5 kohdan f alakohta
               
            
                  2 artiklan 5 kohdan g alakohta
               
               
                  —
               
            
                  —
               
               
                  2 artiklan 5 kohdan g alakohta
               
            
                  2 artiklan 5 kohdan h alakohta
               
               
                  2 artiklan 5 kohdan h alakohta
               
            
                  2 artiklan 5 kohdan i alakohta
               
               
                  2 artiklan 5 kohdan i alakohta
               
            
                  —
               
               
                  2 artiklan 5 kohdan j–q alakohta
               
            
                  2 artiklan 6 kohdan johdantolause
               
               
                  2 artiklan 6 kohdan johdantolause
               
            
                  2 artiklan 6 kohdan a alakohta
               
               
                  2 artiklan 6 kohdan a alakohta
               
            
                  2 artiklan 6 kohdan b alakohta
               
               
                  2 artiklan 6 kohdan b alakohta
               
            
                  2 artiklan 6 kohdan c alakohta
               
               
                  2 artiklan 6 kohdan c alakohta
               
            
                  2 artiklan 6 kohdan d alakohta
               
               
                  2 artiklan 6 kohdan d alakohta
               
            
                  2 artiklan 6 kohdan e alakohta
               
               
                  2 artiklan 6 kohdan e alakohta
               
            
                  2 artiklan 6 kohdan f alakohta
               
               
                  —
               
            
                  —
               
               
                  2 artiklan 6 kohdan f–p alakohta
               
            
                  2 artiklan 7 kohdan johdantolause
               
               
                  2 artiklan 7 kohdan johdantolause
               
            
                  2 artiklan 7 kohdan a alakohta
               
               
                  2 artiklan 7 kohdan a alakohta
               
            
                  2 artiklan 7 kohdan b alakohta
               
               
                  2 artiklan 7 kohdan b alakohta
               
            
                  2 artiklan 7 kohdan d alakohta
               
               
                  2 artiklan 7 kohdan c alakohta
               
            
                  2 artiklan 7 kohdan e alakohta
               
               
                  2 artiklan 7 kohdan d alakohta
               
            
                  2 artiklan 7 kohdan f alakohta
               
               
                  2 artiklan 7 kohdan e alakohta
               
            
                  —
               
               
                  2 artiklan 7 kohdan f–h alakohta
               
            
                  2 artiklan 8 kohdan johdantolause
               
               
                  2 artiklan 8 kohdan johdantolause
               
            
                  2 artiklan 8 kohdan a alakohta
               
               
                  2 artiklan 8 kohdan a alakohta
               
            
                  —
               
               
                  2 artiklan 8 kohdan b alakohta
               
            
                  3 artikla
               
               
                  3 artikla
               
            
                  4 artikla
               
               
                  4 artikla
               
            
                  —
               
               
                  5 artikla
               
            
                  5 artikla
               
               
                  6 artikla
               
            
                  6 artikla
               
               
                  7 artikla
               
            
                  —
               
               
                  Liitteet I, II ja III